**EnhanCing Sustainable ToUrism Development through Culinary HeritAge - CUHaCHA**

**Program**: Interreg IPA CBC Hrvatska – Bosna i Hercegovina – Crna Gora 2014. – 2020.

**Prioritetna osa:** Doprinos razvoju turizma i očuvanje kulturne i prirodne baštine

**Vodeći partner projekta:** Agencija za ruralni razvoj Zadarske županije – AGRRA

**Period realizacije projekta**: 15/08/2020 – 14/08/2022

**Ukupan budžet projekta:** 710.946,94 €

**Iznos EU kofinansiranja:** 604.304,89 €

**Partneri:**

* Agencija za ruralni razvoj Zadarske županije – AGRRA (HR)
* Ministarstvo prosvjete, znanosti, kulture i športa Hercegovačko – Neretvanske županije – Kanton (BA)
* Opština Tivat (ME)
* Zadarska županija (HR)

**Kratak opis projekta:**

Tradicionalna hrana je hiljadama godina igrala glavnu ulogu u tradiciji i folkloru zemalja programskog područja, predstavljajući osnovni dio njihove kulturne baštine. Hrana i kultura su od posebne važnosti na ovom području gdje su tradicija, kulturna baština, gastronomija i ugostiteljstvo neraskidivo isprepleteni. Lokalna kuhinja i lokalni proizvodi mogu podstaći inovacije i promociju, te osigurati razvoj na regionalnom i globalnom nivou. Iznad svega, mogu još više poboljšati turističku ponudu.

Glavni cilj projekta “CUHaCHA” je ojačati i očuvati identitet zajedničke kulinarske baštine programskog područja i doprinijeti razvoju turizma.

Ovaj cilj će se postići s dva specifična cilja:

1) uspostavljanje prekogranične saradnje kako bi se turistička ponuda ojačala i učinila raznovrsnijom

2) bolje upravljanje i promocija kulinarske baštine kao dijela turističke ponude

Kako bi se postigli specifični ciljevi projekta, razviće se 4 rezultata:

1) Zajedničke staze kulinarske baštine za jačanje i diverzifikaciju turističke ponude

2) Monografija kulinarske baštine

3) Obuka pružaoca usluga kako bi se osiguralo bolje upravljanje kulinarskom baštinom

4) Uređenje tradicionalnih kuhinja za promociju kulinarske baštine ovog područja

Glavne ciljne grupe koje će imati koristi od realizacije projekta biće šira javnost, javne ustanove, pružaoci usluga i drugi djelatnici u području turizma, razvoja i privrede u programskom području. Uprkos potencijalima kulinarske baštine programskog područja, nije bilo transnacionalnih projekata koji bi ga povezali s turističkom ponudom. Ovaj projekat će prekograničnom saradnjom postići širi cilj i stvoriti jedinstvenu zajedničku stazu kulinarske baštine, istovremeno jačajući turističku ponudu sve tri partnerske zemlje.

CUHaCHA umrežava 4 organizacije (Agencija za ruralni razvoj Zadarske županije, Ministarstvo prosvjete, znanosti, kulture i športa Hercegovačko – Neretvanske županije – Kanton, Opština Tivat i Zadarska županija) iz 3 programske zemlje.

Partnerstvo se sastoji od javnih institucija s različitim pozadinama. Svaki je partner odgovoran za određeni radni paket uzimajući u obzir njihovu profesionalnu posebnost. Sve su odgovornosti jednako podijeljene među partnerima.

*Projekt je kofinansiran sredstvima EFRR i IPA II fondova Europske unije.*

*Ova publikacija izrađena je uz pomoć Evropske unije. Sadržaj ove publikacije isključiva je odgovornost Opštine Tivat i ni na koji način se ne može smatrati da odražava stavove Evropske unije.*